**PROGRAM RADA TURISTIČKE ZAJEDNICE PODRUČJA NOVIGRADSKO MORE**

SADRŽAJ:

Sadržaj

[Popis ilustracija III](#_Toc151364763)

[Uvod i glavne smjernice 4](#_Toc151364764)

[STRATEŠKI CILJEVI TURISTIČKE ZAJEDNICE PODRUČJA NOVIGRADSKO MORE 9](#_Toc151364765)

[OSTVARENI TURISTIČKI PROMET U 2023. GODINI 10](#_Toc151364766)

[PLANIRANJE PRIHODA 15](#_Toc151364767)

[**1.** **Izvorni prihodi** 15](#_Toc151364768)

[1.1. Turistička pristojba 15](#_Toc151364769)

[1.2. Turistička članarina 18](#_Toc151364770)

[**2. Prihod iz proračuna jedinica lokalne samouprave i područne samouprave, te državnog proračuna** 21](#_Toc151364771)

[**3. Prihodi od sustava turističkih zajednica** 22](#_Toc151364772)

[**4. Prihodi iz EU fondova** 22](#_Toc151364773)

[**5.Prihodi iz gospodarskih djelatnosti** 22](#_Toc151364774)

[**6.Preneseni prihodi iz prethodne godine** 22](#_Toc151364775)

[**7. Ostali prihodi** 22](#_Toc151364776)

[PLANIRANJE RASHODA 23](#_Toc151364777)

[1. Istraživanje i strateško planiranje 23](#_Toc151364778)

[1.1. Izrada strateških/operativnih/komunikacijskih/akcijskih *dokumenata* 23](#_Toc151364779)

[1.2. Istraživanje i analiza tržišta 24](#_Toc151364780)

[1.3. Mjerenje učinkovitosti promotivnih aktivnosti 24](#_Toc151364781)

[2. Razvoj turističkog proizvoda 25](#_Toc151364782)

[2.1. Identifikacija i vrednovanje resursa te strukturiranje turističkih proizvoda 25](#_Toc151364783)

[2.2. Sustavi označavanja kvalitete turističkog proizvoda 26](#_Toc151364784)

[2.3 Podrška razvoju turističkih događanja 27](#_Toc151364785)

[2.4. Turistička infrastruktura 28](#_Toc151364786)

[2.5. Podrška turističkoj industriji 28](#_Toc151364787)

[3. Komunikacija i oglašavanje 29](#_Toc151364788)

[3.1. Sajmovi, posebne prezentacije i poslovne radionice 29](#_Toc151364789)

[3.2. Suradnja s organizatorima putovanja 30](#_Toc151364790)

[3.3. Kreiranje promotivnog materijala 31](#_Toc151364791)

[3.4. Internetske stranice 32](#_Toc151364792)

[3.5. Kreiranje i upravljanje bazama turističkih podataka 33](#_Toc151364793)

[3.6. Turističko informativne aktivnosti 33](#_Toc151364794)

[3.7. Marketinške i poslovne suradnje- udruženo oglašavanje sa sustavom TZ-a i predstavnicima turističke ponude 34](#_Toc151364795)

[4. Destinacijski menadžment 34](#_Toc151364796)

[4.1. Turistički informacijski sustavi i aplikacije/ eVisitor 35](#_Toc151364797)

[4.2. Upravljanje kvalitetom u destinaciji 35](#_Toc151364798)

[4.3. Poticanje na očuvanje i uređenje okoliša 36](#_Toc151364799)

[5. Članstvo u strukovnim organizacijama 36](#_Toc151364800)

[6. Administrativni rashodi 37](#_Toc151364801)

[7. Rezerva 38](#_Toc151364802)

[FINANCIJSKI PLAN PRIHODA I RASHODA ZA 2024. GODINU 39](#_Toc151364803)

# Popis ilustracija

[Tablica 1 Broj dolazaka i noćenja u 2023. godini i usporedba sa 2022. godinom 10](#_Toc151364804)

[Tablica 2Struktura gostiju prema zemljama 11](#_Toc151364805)

[Tablica 3 Dolasci i noćenja turista po vrsti objekta **01.01.-30.09.2023. i usporedba s 2022. godinom** 13](#_Toc151364806)

[Tablica 4 Broj objekata, smještajnih jedinica i kreveta do 30. rujna 2023. godine 13](#_Toc151364807)

[Tablica 5 Broj objekata, smještajnih jedinica, kreveta i obveznika po Općinama do 30.09.2023. godine 14](#_Toc151364808)

[Grafički prikaz 1 Omjeri noćenja u postocima po Općinama do 30.09.2023. godine 10](#_Toc151364818)

[Grafički prikaz 2 Noćenja i dolasci po Općinama do 30.09.2023. i usporedba s istim razdobljem u 2022. godini 11](#_Toc151364819)

# Uvod i glavne smjernice

Turističke zajednice svoje aktivnosti planiraju i iskazuju u godišnjem programu rada, koji prema odredbama Zakona o turističkim zajednicama i promicanju hrvatskog turizma (NN 52/19 i 42/20) obvezno sadrži sve pojedinačno utvrđene planirane zadatke i potrebna financijska sredstva za njihovo izvršenje te posebno planirane zadatke i financijska sredstva predstavništava i ispostava kada je riječ o Hrvatskoj turističkoj zajednici.

U skladu sa zakonskim odredbama, lokalne turističke zajednice koje pripadaju istoj regionalnoj turističkoj zajednici, obvezne su se u postupku donošenja programa rada međusobno usklađivati i koordinirati s nadležnom regionalnom turističkom zajednicom.

Kod planiranja godišnjih aktivnosti i financijskog plana svaka Turistička zajednica pa tako i TZP Novigradsko more prati:

* programe i provedbene aktivnosti kao i mjere koje priprema Vlada Republike Hrvatske,
* ostvarene rezultate i aktivnosti u prethodnim godinama,
* stanje na emitivnim tržištima sa prognozama za slijedeća razdoblja,
* stanje u gospodarskom okruženju općina, ali i države kao i globalno okruženje.

Cilj nove metodologije je unificiranost i konsolidacija planiranja i izvješćivanja o provedenim aktivnostima na svim razinama sustava kako bi se postigla transparentnost, jasan i precizan pregled u aktivnosti i uloga u razvoju, implementaciji i provedbi zadaća prema razinama ustroja turističkih zajednica.

Turističke zajednice svoje aktivnosti planiraju i iskazuju u godišnjem programu rada, koji prema odredbama Zakona o turističkim zajednicama i promicanju hrvatskog turizma (NN 52/19 i 42/20) obvezno sadrži sve pojedinačno utvrđene planirane zadatke i potrebna financijska sredstva za njihovo izvršenje.

U skladu sa zakonskim odredbama lokalne turističke zajednice koje pripadaju istoj regionalnoj turističkoj zajednici obvezne u postupku donošenja programa rada međusobno usklađivati i koordinirati s nadležnom regionalnom turističkom zajednicom dok su se regionalne turističke zajednice u postupku donošenja godišnjeg programa rada obvezne međusobno usklađivati i koordinirati s Hrvatskom turističkom zajednicom.

Važeći zakoni temeljem kojih Turistička zajednica obavlja svoje zadatke su:

[Zakon o turističkim zajednicama i promicanju hrvatskog turizma (NN 52/19)](https://narodne-novine.nn.hr/clanci/sluzbeni/full/2019_05_52_990.html)

[Zakon o članarinama u turističkim zajednicama (NN 52/19)](https://narodne-novine.nn.hr/clanci/sluzbeni/full/2019_05_52_991.html)

[Zakon o turističkoj pristojbi (NN 52/19)](https://narodne-novine.nn.hr/clanci/sluzbeni/full/2019_05_52_992.html)

Prijedlog programa rada TZP Novigradsko more za 2024. godinu izrađen je temeljem fizičkih rezultata turističkog prometa ostvarenog na području Općina Posedarje, Novigrad i Poličnik za razdoblje 2023. godine.

Sukladno ciljevima turističkih zajednica, koji su definirani u čl. 9. Zakona o turističkim zajednicama i promicanju hrvatskog turizma, rad Turističke zajednice područja Novigradsko more u 2024. godini i dalje treba svoj potencijal i aktivnosti usmjeriti u ostvarenje slijedećih ciljeva:

1. razvoj i marketing destinacije kroz koordiniranje ključnih aktivnosti turističkog razvoja (planiranje, razvoj turističkih proizvoda u destinaciji, financiranje, donošenje i provedba odluka), u skladu s dokumentima kojima se definira nacionalna strategija razvoja turizma

2. osiguravanje cjelovitije zastupljenosti specifičnih lokalnih/regionalnih interesa kroz jačanje lokalne/regionalne inicijative i povezivanje dionika na lokalnom/regionalnom nivou radi stvaranja međunarodno konkurentnih turističkih proizvoda

3. poboljšanje uvjeta boravka turista u destinaciji te razvijanje svijesti o važnosti i gospodarskim, društvenim i drugim učincima turizma, kao i potrebi i važnosti očuvanja i unaprjeđenja svih elemenata turističke resursne osnove određene destinacije, a osobito zaštite okoliša, kao i prirodne i kulturne baštine sukladno načelima održivog razvoja.

Zadaće lokalne turističke zajednice, kao lokalne destinacijske menadžment organizacije, su sljedeće:

*1. Razvoj proizvoda*

1.1. sudjelovanje u planiranju i provedbi ključnih investicijskih projekata javnog sektora i ključnih projekata podizanja konkurentnosti destinacije

1.2. koordinacija i komunikacija s dionicima privatnog i javnog sektora u destinaciji

1.3. razvojne aktivnosti vezane uz povezivanje elemenata ponude u pakete i proizvode – inkubatori inovativnih destinacijskih doživljaja i proizvoda

1.4. razvoj događanja u destinaciji i drugih motiva dolaska u destinaciju za individualne i grupne goste

1.5. razvoj ostalih elemenata turističke ponude s fokusom na cjelogodišnju ponudu destinacije

1.6. praćenje i apliciranje, samostalno ili u suradnji s jedinicom lokalne samouprave i drugim subjektima javnog ili privatnog sektora, na natječaje za razvoj javne turističke ponude i infrastrukture kroz sufinanciranje iz nacionalnih izvora, fondova Europske unije i ostalih izvora financiranja

1.7. upravljanje kvalitetom ponude u destinaciji

1.8. strateško i operativno planiranje razvoja turizma ili proizvoda na destinacijskoj razini te po potrebi organizacija sustava upravljanja posjetiteljima

1.9. sudjelovanje u izradi strateških i razvojnih planova turizma na području destinacije

1.10. upravljanje javnom turističkom infrastrukturom

1.11. sudjelovanje u provođenju strateških marketinških projekata koje je definirala Hrvatska turistička zajednica.

*2. Informacije i istraživanja*

2.1. izrada i distribucija informativnih materijala

2.2. stvaranje, održavanje i redovito kreiranje sadržaja na mrežnim stranicama destinacije i profilima društvenih mreža

2.3. osnivanje, koordinacija i upravljanje turističkim informativnim centrima (ako postoje/ima potrebe za njima)

2.4. suradnja sa subjektima javnog i privatnog sektora u destinaciji radi podizanja kvalitete turističkog iskustva, funkcioniranja, dostupnosti i kvalitete javnih usluga, servisa i komunalnih službi na području turističke destinacije

2.5. planiranje, izrada, postavljanje i održavanje sustava turističke signalizacije, samostalno i/ili u suradnji s jedinicom lokalne samouprave

2.6. operativno sudjelovanje u provedbi aktivnosti sustava eVisitor i ostalim turističkim informacijskim sustavima sukladno uputama regionalne turističke zajednice i Hrvatske turističke zajednice kao što su: jedinstveni turistički informacijski portal te evidencija posjetitelja i svih oblika turističke ponude.

*3. Distribucija*

3.1. koordiniranje s regionalnom turističkom zajednicom u provedbi operativnih marketinških aktivnosti

3.2. priprema, sortiranje i slanje podataka o turističkoj ponudi na području destinacije u regionalnu turističku zajednicu i Hrvatsku turističku zajednicu

3.3. priprema destinacijskih marketinških materijala sukladno definiranim standardima i upućivanje na usklađivanje i odobrenje u regionalnu turističku zajednicu

3.4. pružanje podrške u organizaciji studijskih putovanja novinara i predstavnika organizatora putovanja u suradnji s regionalnom turističkom zajednicom te u suradnji s Hrvatskom turističkom zajednicom

3.5. obavljanje i drugih poslova propisanih ovim Zakonom ili drugim propisom.

Planiranje i izrada Programa rada Turističke zajednice područja Novigradsko more izrađeno je na temelju ostvarenja iz 2022. i 2023. godine, a pri izradi su uzeti u obzir rezultati poslovanja u ovoj godini kao i iskustva iz prethodnih godina te općim informacijama Ministarstva turizma i HTZ-a vezano za prognoze za 2022. godinu prema kojima je 2023. godina bila još izazovnija, a u turizmu će uspjeti oni koji prate međunarodne trendove i standarde kvalitete koji se snažno ističu, ali i još jačem uključivanju svih dionika destinacije u daljnji razvoj kvalitetnih turističkih proizvoda.

Strategija razvoja održivog turizma do 2030. godine, te je njegov Nacrt prijedloga predstavljen krajem kolovoza 2022. godine. Vizija Strategije je da poštujući prirodno i kulturno naslijeđe i jedinstveni identitet svih regija stvorimo održiv cjelogodišnji turizam poželjan za investicije, rad i život, koji doprinosi skladnom gospodarskom razvoju udruženih Općina u novu turističku zajednicu, te također i na županijskom nivou te na nivou cijele Republike Hrvatske.

TRENDOVI I PROCJENE

Općine Posedarje, Novigrad i Poličnik je atraktivno područje za turiste i posjetitelje zbog svoje povoljne lokacije i blizine atraktivnim prirodnim znamenitostima.

Upravo zato naglasak je potrebno staviti na aktivan odmor i njegovanje prirodne baštine, te naravno voditi računa o dugoročnoj zaštiti prirode. Novi sadržaj treba kreirati pažljivo i prilagoditi ga trenutnoj potražnji, ali također treba biti oprezan jer se današnji turisti ne zadovoljavaju samo sa ponudom „sunce i more“ već traže nešto autentično. Razni sportski, kulturni, zabavni, vjerski i ostali događaji kao i tematski festivali predstavljaju danas turističke atrakcije, a organizacija i upravljanje istima je složen posao pa tako kvalitetno upravljanje turističkim događajima predstavlja ključan element kvalitetnog upravljanja turističkom destinacijom. Turizam danas prerasta dimenziju gospodarske aktivnosti – on postaje sve više stil života i jedna od važnih potreba suvremenog čovjeka. Turizam zaokuplja dio čovjekovog slobodnog vremena, jednu od najvećih dragocjenosti prezaposlenih ljudi 21. stoljeća. Iz tog je razloga turist danas posebno osjetljiv, izuzetno zahtjevan, kritičan, ali i s druge strane visoko motiviran, istraživački raspoložen, nadahnut, s iskrenom željom da uživa u destinaciji koju posjećuje. Turizam obilježavaju stalne promjene trendova turističke ponude i potražnje i razvoj novih motiva putovanja. Turisti se više ne zadovoljavaju jednoobraznom turističkom ponudom ili isključivo kvalitetnim smještajem, oni traže doživljaj, a kvalitetan smještaj i usluge se podrazumijevaju.

Potencijali su veliki, posebice zbog raspoloživosti, atraktivnosti i očuvanosti prirodnih resursa.

Brojne promjene koje se događaju u suvremenom društvu bilo da su ekonomske, tehnološke, klimatske , političke ili neke druge naravi, na različite načine utječu na relativno osjetljivo turističko tržište. Potražnja se mijenja u smislu zahtjevnosti i putovi do zadovoljnog turista danas su potpuno drugačiji nego možda prije desetak godina. To je uvelike uvjetovano promjenama u sustavu vrijednosti pa se tako više cijeni „zdravo“, ugodno, novo, drugačije, jednostavno, prirodno i što je više moguće prilagođeno specifičnim željama potencijalnih tržišnih segmenata.

Osviještena putovanja, aktivan odmor, istraživanja još neistraženih područja, neki su od trendova koji će obilježiti putovanja i u narednim godinama.

Naglasak stavljamo na kreiranju autentičnih turističkih iskustva kako bismo se istaknuli među konkurencijom. Također, kontinuirano ćemo raditi na tome da se ojača i pred i posezona.

Naglašeni sezonski karakter jedno je od obilježja suvremenog turističkog prometa. Sezonalnost turizma nepovoljno se odražava na iskorištenost smještajnih objekata , zapošljavanje radnika i općenito mogućnosti razvoja turizma u nekom području. Osim sezonskog karaktera, suvremeni turistički promet obilježava i geografska koncentracija oko najvažnijih turističkih atrakcija nekog područja. Tako se dugoročno stvara neravnoteža u turističkom razvoju , ali i potencijalno ugrožava kvaliteta odmora turista kao i način života lokalnog stanovništva. Izrazito visoka sezonalnost i koncentriranost turističkih aktivnosti velik su problem u hrvatskom turizmu.

# STRATEŠKI CILJEVI TURISTIČKE ZAJEDNICE PODRUČJA NOVIGRADSKO MORE

Glavni ciljevi Turističke zajednice područja Novigradsko more su:

* povećanje turističkog prometa u razdoblju predsezone i posezone
* povećanje turističkih dolazaka za 5% i povećanje turističkih noćenja za 5% u usporedbi sa 2023. godinom
* povećanje turističkih kretanja
* promotivne aktivnosti ( online oglašavanje – internet )
* poštivanje prirodno i kulturnog nasljeđa, te stvaranje jedinstvenog identiteta svih udruženih općina stvorimo održiv cjelogodišnji turizam poželjan za investicije, rad i život koji doprinosi skladnom gospodarskom rastu naših Općina
* očuvanje i valorizacija resursa
* zadovoljstvo turista i pružatelja usluga te uključenost lokalnog stanovništva
* dati odgovore na izazove prekomjernog turizma
* poticanje na podizanje kvalitete smještajne strukture
* poticanje na razvoj nerazvijenih područja

# OSTVARENI TURISTIČKI PROMET U 2023. GODINI

Na području Turističke zajednice Novigradsko more ostvareni su slijedeći rezultati u razdoblju od 01.01.-30.09.2023. godine;

Turistička zajednica područja Novigradsko more je u razdoblju od 01.01.- 31.10. 202. godine; zabilježila ukupan broj dolazaka u iznosu od **27.616** (27,14% više u odnosu na 2021. , te 4,83% manje nego 2019. godine) i ukupan broj noćenja u iznosu od **242.536** (23,84% više nego 2021.godine, te 3,27% manje nego 2019. godine)..

Statistiku prilažemo u nastavku:

Tablica 1 Broj dolazaka i noćenja u 2023. godini i usporedba sa 2022. godinom

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Objekt lokacija Grad općina | Broj noćenja | Broj noćenja Usporedba | Broj noćenja Indeks | Broj dolazaka | Broj dolazaka Usporedba | Broj dolazaka Indeks | Broj turista | Broj turista Usporedba | Broj turista Indeks |
| Novigrad (Zadarska) | 79.805 | 82.672 | 96,53 | 8.704 | 8.605 | 101,15 | 8.705 | 8.612 | 101,08 |
| Poličnik | 35.058 | 30.118 | 116,40 | 4.224 | 3.552 | 118,92 | 4.225 | 3.541 | 119,32 |
| Posedarje | 127.366 | 126.824 | 100,43 | 16.068 | 15.028 | 106,92 | 16.074 | 15.028 | 106,96 |
|  |  |  |  |  |  |  |  |  |  |
| **Ukupno** | **242.229** | **239.614** | **101,09** | **28.996** | **27.185** | **106,66** | **29.004** | **27.181** | **106,71** |

Izvor: autor prema [www.evisitor.hr](http://www.evisitor.hr)

Grafički prikaz 1 Omjeri noćenja u postocima po Općinama do 30.09.2023. godine

Izvor: autor prema [www.evisitor.hr](http://www.evisitor.hr)

Grafički prikaz 2 Noćenja i dolasci po Općinama do 30.09.2023. i usporedba s istim razdobljem u 2022. godini

Izvor: autor prema [www.evisitor.hr](http://www.evisitor.hr)

Tablica 2Struktura gostiju prema zemljama

|  |  |  |  |
| --- | --- | --- | --- |
| Država | Dolasci | Noćenja | Broj turista |
| Njemačka | 8.874 | 78.543 | 8.874 |
| Hrvatska | 3.322 | 49.301 | 3.323 |
| Slovenija | 1.757 | 19.343 | 1.757 |
| Poljska | 2.366 | 16.459 | 2.366 |
| Austrija | 2.059 | 13.856 | 2.059 |
| Češka | 1.478 | 10.331 | 1.478 |
| Mađarska | 1.350 | 7.901 | 1.350 |
| Slovačka | 907 | 6.403 | 913 |
| Francuska | 1.145 | 5.927 | 1.145 |
| Nizozemska | 819 | 5.222 | 819 |
| Belgija | 648 | 3.779 | 648 |
| Ujedinjena Kraljevina | 616 | 3.528 | 616 |
| Italija | 710 | 3.435 | 710 |
| Bosna i Hercegovina | 333 | 2.796 | 334 |
| Švicarska | 297 | 2.195 | 297 |
| Ukrajina | 247 | 1.958 | 247 |
| Danska | 197 | 1.182 | 197 |
| Srbija | 120 | 1.085 | 120 |
| Rumunjska | 165 | 1.016 | 165 |
| Švedska | 195 | 1.011 | 195 |
| Makedonija | 28 | 843 | 28 |
| SAD | 188 | 752 | 188 |
| Norveška | 64 | 449 | 64 |
| Albanija | 43 | 406 | 43 |
| Luksemburg | 30 | 376 | 30 |
| Litva | 110 | 369 | 110 |
| Portugal | 68 | 363 | 68 |
| Australija | 60 | 285 | 60 |
| Španjolska | 135 | 280 | 135 |
| Rusija | 39 | 268 | 39 |
| Ostale afričke zemlje | 27 | 261 | 27 |
| Letonija | 43 | 213 | 43 |
| Ostale azijske zemlje | 44 | 204 | 44 |
| Kanada | 61 | 198 | 61 |
| Estonija | 36 | 186 | 36 |
| Irska | 38 | 166 | 38 |
| Finska | 39 | 163 | 39 |
| Turska | 23 | 134 | 23 |
| Island | 20 | 122 | 20 |
| Izrael | 52 | 109 | 52 |
| Malta | 30 | 86 | 30 |
| Kosovo | 18 | 83 | 18 |
| Ostale zemlje Južne i Srednje Amerike | 20 | 83 | 20 |
| Bugarska | 10 | 71 | 10 |
| Indija | 11 | 64 | 11 |
| Kazahstan | 5 | 60 | 5 |
| Bjelorusija | 15 | 56 | 15 |
| Ostale europske zemlje | 8 | 33 | 8 |
| Grčka | 16 | 31 | 16 |
| Kina | 19 | 30 | 19 |
| Crna Gora | 17 | 27 | 17 |
| Novi Zeland | 14 | 24 | 14 |
| Brazil | 9 | 22 | 9 |
| Maroko | 4 | 22 | 4 |
| Ostale zemlje Oceanije | 4 | 18 | 4 |
| Ostale zemlje Sjeverne Amerike | 3 | 16 | 3 |
| Japan | 2 | 14 | 2 |
| Koreja, Republika | 10 | 14 | 10 |
| Tajvan, Kina | 3 | 12 | 3 |
| Južnoafrička Republika | 1 | 9 | 1 |
| Argentina | 6 | 8 | 6 |
| Jordan | 2 | 8 | 2 |
| Čile | 6 | 6 | 6 |
| Indonezija | 6 | 6 | 6 |
| Hong Kong, Kina | 1 | 5 | 1 |
| Meksiko | 2 | 2 | 2 |
| Ujedinjeni Arapski Emirati | 1 | 1 | 1 |
| Cipar | 0 | 0 | 0 |
| Katar | 0 | 0 | 0 |
| Kuvajt | 0 | 0 | 0 |
| Lihtenštajn | 0 | 0 | 0 |
| Makao, Kina | 0 | 0 | 0 |
| Oman | 0 | 0 | 0 |
| Tajland | 0 | 0 | 0 |
| Tunis | 0 | 0 | 0 |
|  |  |  |  |
| Strani turisti: | **25.674** | **192.928** | **25.681** |
| Domaći turisti: | **3.322** | **49.301** | **3.323** |
| UKUPNO: | **28.996** | **242.229** | **29.004** |

Izvor: autor prema [www.evisitor.hr](http://www.evisitor.hr)

Tablica 3 Dolasci i noćenja turista po vrsti objekta **01.01.-30.09.2023. i usporedba s 2022. godinom**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Objekt Vrsta objekta | Broj noćenja | Broj noćenja Usporedba | Broj noćenja Indeks | Broj dolazaka | Broj dolazaka Usporedba | Broj dolazaka Indeks | Broj turista | Broj turista Usporedba | Broj turista Indeks |
| Hoteli | 14.976 | 13.453 | 111,32 | 4.307 | 3.602 | 119,57 | 4.307 | 3.602 | 119,57 |
| Kampovi | 6.002 | 7.249 | 82,80 | 657 | 972 | 67,59 | 657 | 972 | 67,59 |
| Nekomercijalni smještaj | 56.900 | 57.114 | 99,63 | 2.089 | 2.052 | 101,80 | 2.090 | 2.053 | 101,80 |
| Objekti u domaćinstvu | 150.863 | 147.183 | 102,50 | 19.365 | 18.143 | 106,74 | 19.372 | 18.138 | 106,80 |
| Ostali ugostiteljski objekti za smještaj (Druge vrste - skupina kampovi) | 12.581 | 13.142 | 95,73 | 2.486 | 2.249 | 110,54 | 2.486 | 2.249 | 110,54 |
| Ostalo | 907 | 1.473 | 61,58 | 92 | 167 | 55,09 | 92 | 167 | 55,09 |
|  |  |  |  |  |  |  |  |  |  |
| **Ukupno** | **242.229** | **239.614** | **101,09** | **28.996** | **27.185** | **106,66** | **29.004** | **27.181** | **106,71** |

Izvor: Autor prema [www.evisitor.hr](http://www.evisitor.hr)

Tablica 4 Broj objekata, smještajnih jedinica i kreveta do 30. rujna 2023. godine

|  |  |  |  |  |  |
| --- | --- | --- | --- | --- | --- |
| Objekt Vrsta objekta | Broj objekata | Broj smještajnih jedinica | Broj kreveta | Broj dodatnih kreveta | Broj obveznika |
| Hoteli | 3 | 70 | 164 | 19 | 3 |
| Kampovi | 1 | 97 | 291 | 0 | 1 |
| Nekomercijalni smještaj | 1.107 | 1.108 | 4.427 | 1.953 | 1.096 |
| Objekti u domaćinstvu | 577 | 808 | 2.978 | 364 | 544 |
| Ostali ugostiteljski objekti za smještaj (Druge vrste - skupina kampovi) | 29 | 104 | 345 | 75 | 20 |
| Ostalo | 1 | 15 | 48 | 9 | 1 |
|  |  |  |  |  |  |
| **Ukupno** | **1.718** | **2.202** | **8.253** | **2.420** | **1.559** |

Izvor: Autor prema [www.evisitor.hr](http://www.evisitor.hr)

Tablica 5 Broj objekata, smještajnih jedinica, kreveta i obveznika po Općinama do 30.09.2023. godine

|  |  |  |  |  |  |
| --- | --- | --- | --- | --- | --- |
| Objekt lokacija Grad općina | Broj objekata | Broj smještajnih jedinica | Broj kreveta | Broj dodatnih kreveta | Broj obveznika |
| Novigrad (Zadarska) | 529 | 718 | 2.638 | 882 | 472 |
| Poličnik | 143 | 171 | 808 | 65 | 138 |
| Posedarje | 1.046 | 1.313 | 4.807 | 1.473 | 949 |
|  |  |  |  |  |  |
| **Ukupno** | **1.718** | **2.202** | **8.253** | **2.420** | **1.559** |
|  |  |  |  |  |  |

Izvor: Autor prema [www.evisitor.hr](http://www.evisitor.hr)

# PLANIRANJE PRIHODA

Prihodi od turističke pristojbe planiraju se za prema paketu zakona koji reguliraju djelovanje turističkih zajednica. 10.05.2019. u Hrvatskom saboru usvojen paket turističkih zakona - Zakon o turističkim zajednicama i promicanju hrvatskog turizma, Zakon o članarinama u turističkim zajednicama i Zakon o turističkoj pristojbi.

Zakoni:

[Zakon o turističkim zajednicama i promicanju hrvatskog turizma (NN 52/19)](https://narodne-novine.nn.hr/clanci/sluzbeni/full/2019_05_52_990.html)

[Zakon o članarinama u turističkim zajednicama (NN 52/19)](https://narodne-novine.nn.hr/clanci/sluzbeni/full/2019_05_52_991.html)

[Zakon o turističkoj pristojbi (NN 52/19)](https://narodne-novine.nn.hr/clanci/sluzbeni/full/2019_05_52_992.html)

Prihodi Turističke zajednice područja Novigradsko more prema izvorima:

* turistička pristojba, u skladu s posebnim zakonom;
* turistička članarina, u skladu s posebnim zakonom;
* prihod iz proračuna jedinica lokalne samouprave i područne samouprave, te državnog proračuna
* Prihodi od sustava turističkih zajednica
* Prihodi iz EU fondova
* Prihodi iz gospodarskih djelatnosti
* Preneseni prihodi iz prethodne godine
* ostali prihodi

## **Izvorni prihodi**

### Turistička pristojba

**Turistička pristojba** plaća se temeljem čl. 59. Zakona o turističkim zajednicama, a u skladu sa Zakonom o turističkoj pristojbi.

Planirani iznos turističke pristojbe za 2024. godinu je 94.450,00 €.

Sukladno odredbi članka 15. Stavka 1. Zakona o turističkoj pristojbi (Narodne novine broj 52/19) i članka 1. stavka 2. Pravilnika o najnižem i najvišem iznosu turističke pristojbe (Narodne novine broj 71/2019) koji se primjenjuju od 01.01.2020. godine Odluku o visini turističke pristojbe donosi županijska Skupština uz prethodno mišljenje lokalnih turističkih zajednica.

Turistička pristojba se mora utrošiti namjenski, a koristi se za poboljšanje uvjeta boravka turista na temelju prethodno usvojenog zajedničkog programa općine i turističke zajednice. Prema Zakonu o turističkim zajednicama i promicanju hrvatskog turizma (NN 52/19, 42/20) determinira se i suradnja lokalne turističke zajednice s jedinicom lokalne samouprave. Jedinica lokalne samouprave u okviru svog samoupravnog djelokruga posebno vodi brigu o osiguranju uvjeta za razvoj turizma, a osobito o uređenju naselja, javnoj turističkoj infrastrukturi, zaštiti okoliša, prirodnoj i kulturnoj baštini i slično.

Lokalne turističke zajednice surađuju s tijelima jedinica lokalne samouprave u sljedećim aktivnostima:

1. dogovaraju zajedničko korištenje sredstava turističke pristojbe koja se doznačuju jedinici/jedinicama lokalne samouprave za poboljšanje uvjeta boravka turista

2. surađuju u izradi planova razvoja turizma u jedinici/jedinicama lokalne samouprave, najkasnije do roka utvrđenog posebnim propisima za donošenje proračuna jedinice lokalne samouprave

3. prate turistički promet te prijavu i odjavu turista

4. surađuju pri odlučivanju o radnom vremenu ugostiteljskih objekata sukladno posebnim propisima koji uređuju ugostiteljsku djelatnost

5. surađuju u drugim pitanjima vezanim uz razvoj turizma.

*VISINA TURISTIČKE PRISTOJBE ZA 2024.. GODINU SE NA PODRUČJU TZP NOVIGRADSKO MORE PRIMJENJUJE KAKO SLIJEDI*:

*Visina turističke pristojbe određuje se od 01.01.-31.12.2024. godine:*

|  |  |  |
| --- | --- | --- |
| ***Noćenje u smještajnom objektu u kojem se obavlja ugostiteljska djelatnost po osobi*** | | |
| *Razdoblje* | **1.4. do 30.9.** | Ostalo razdoblje |
| *iznos turističke pristojbe (u kunama)* | 1,50 € | 1,50 € |

|  |  |  |
| --- | --- | --- |
| ***Noćenje u smještajnom objektu iz skupine Kampovi (Kampovi i Kamp odmorišta) po osobi*** | | |
| *Razdoblje* | **1.4. do 30.9.** | Ostalo razdoblje |
| *iznos turističke pristojbe (u kunama)* | 1,50 € | 1,33 € |

**Turistička pristojba za osobe koje pružaju ugostiteljske usluge u domaćinstvu ili na obiteljskom poljoprivrednom gospodarstvu iznosi:**

|  |  |  |
| --- | --- | --- |
| ***TZP Novigradsko more*** | **Smještaj u domaćinstvu**  **– po glavnom i pomoćnom krevetu** | **Smještaj na obiteljskom poljoprivrednom gospodarstvu**  **– po glavnom i pomoćnom krevetu** |
| *Godišnji paušalni iznos turističke pristojbe (u kunama)* | 48,00 € | 35,00 € |

Osobe koje pružaju ugostiteljske usluge u domaćinstvu ili na obiteljskom poljoprivrednom gospodarstvu plaćaju godišnji paušalni iznos turističke pristojbe za **svaki krevet (glavni i pomoćni)**, a paušalni iznos turističke pristojbe mogu uplatiti **jednokratno u punom iznosu do 31.7.** tekuće godine **ili** u **3 jednaka obroka**, s tim da prvi obrok dospijeva **31.7.,** drugi **31.8.**, treći **30.9.** tekuće godine. Uplatnice za plaćanje turističke pristojbe preuzimaju se iz sustava eVisitor.

Turistička pristojba koju plaća **vlasnik kuće, apartmana ili stana za odmor** u godišnjem **paušalnom iznosu**, za sebe i članove uže obitelji iznosi:

**Za razdoblje 15.6.-15.9. /naplata do 15.7.**

|  |  |
| --- | --- |
| ***TZP Novigradsko more*** | **Iznos turističke pristojbe** |
| *Prvi član* | 9,00 € |
| *Drugi član* | 9,00€ |
| *Za svakog sljedećeg člana* | 3,50 € |
|  |  |

Planira se ukupno ostvariti u 2024. godini iznos od 94.450,00€ neto. Raspodjela bruto sredstava od turističke pristojbe:

* 1% Crvenom križu
* od ukupno uplaćenih sredstava boravišne pristojbe izdvaja se 3,5 % sredstava na poseban račun HTZ-a za razvojne projekte i programe kreiranja novih turističkih programa na turistički nedovoljno razvijenim područjima (Fond za turistički nedovoljno razvijena područja i kontinent) i 2 % sredstava na poseban račun HTZ-a za projekte i programe udruženih turističkih zajednica (Fond za udružene turističke zajednice);
* preostala sredstva dostavljaju se korisnicima prema sljedećem rasporedu: 65% sredstava Turističkoj zajednici općine Posedarje, od čega 30% sredstava turistička zajednica doznačuje općini ili gradu na području kojih je osnovana, i koriste se isključivo za poboljšanje uvjeta boravka turista na temelju prethodno usvojenoga zajedničkog programa općine ili grada i turističke zajednice općine ili grada, 15% sredstava Turističkoj zajednici Zadarske županije i 20% sredstava Hrvatskoj turističkoj zajednici.

### Turistička članarina

**Turistička članarina** plaća se temeljem čl. 59. Zakona o turističkim zajednicama, a u skladu sa Zakonom o članarinama u turističkim zajednicama. U 2023. godini plan je ostvariti iznos od 40.000,00 €.

Raspodjela bruto sredstava od turističke članarine:

* od ukupno uplaćenih sredstava članarine izdvaja se 3% na račun Porezne uprave i 9% na poseban račun Hrvatske turističke zajednice i koristi se namjenski za potpore turističkim zajednicama na turistički nerazvijenim područjima, te 2% sredstava na poseban račun HTZ-a za projekte i programe udruženih turističkih zajednica (Fond za udružene turističke zajednice);
* preostala sredstva dostavljaju se korisnicima prema sljedećem rasporedu: 65% sredstava Turističkoj zajednici, 15% Turističkoj zajednici Zadarske županije i 20% Hrvatskoj turističkoj zajednici.

Pravna i fizička osoba koja ima svoje sjedište, prebivalište ili podružnicu, pogon, objekt u kojem se pruža usluga i slično (poslovna jedinica), na području lokalne turističke zajednice koja je osnovana sukladno zakonu kojim se uređuje sustav turističkih zajednica, koja trajno ili sezonski ostvaruje prihod pružanjem ugostiteljskih usluga, usluga u turizmu ili obavlja djelatnost koja ima korist od turizma odnosno na čije prihode turizam ima utjecaj, plaća članarinu turističkoj zajednici.

Članarinu turističkoj zajednici dužna je plaćati pravna i fizička osoba koja obavlja sljedeće djelatnosti, odnosno pruža sljedeće usluge razvrstane prema Nacionalnoj klasifikaciji djelatnosti:

**PRVA SKUPINA**

49.31 Gradski i prigradski kopneni prijevoz putnika

49.32 Taksi-služba

49.39 Ostali kopneni prijevoz putnika, d. n.

50.1 Pomorski i obalni prijevoz putnika

51.10 Zračni prijevoz putnika

52.23 Uslužne djelatnosti u vezi sa zračnim prijevozom

55 Smještaj

56 Djelatnosti pripreme i usluživanja hrane i pića

65.12 Ostalo osiguranje, i to: osiguranje djece i školske mladeži od posljedica nezgode i posebna osiguranja mladeži od posljedica nezgode; osiguranje gostiju, posjetitelja priredbi, izletnika i turista od posljedica nezgode; putno zdravstveno osiguranje; turističko osiguranje; osiguranje pomoći (asistencije) za vrijeme puta, izvan mjesta boravka ili prebivališta; ostala osiguranja turističkih rizika; osiguranje od odgovornosti vlasnika odnosno korisnika marine; osiguranje jamstva (osiguranje jamčevine za paket-aranžmane); osiguranje od otkaza turističkih putovanja

66.12 Djelatnosti posredovanja u poslovanju vrijednosnim papirima i robnim ugovorima (djelatnosti mjenjačnica)

68 Poslovanje nekretninama

73.11 Agencije za promidžbu, i to: kreiranje promidžbenih kampanja (kreiranje reklama u novinama, časopisima i ostalim medijima, kreiranje reklama na otvorenom prostoru, reklamiranje iz zraka, uređenje štandova i ostalih objekata i prostora) i vođenje marketinških kampanja i ostale usluge oglašavanja koje su usmjerene na privlačenje i zadržavanje kupaca (marketing na mjestu prodaje, oglašavanje izravnom poštom i marketinško savjetovanje)

77.21 Iznajmljivanje i davanje u zakup (leasing) opreme za rekreaciju i sport

79 Putničke agencije, organizatori putovanja (turoperatori) i ostale rezervacijske usluge te djelatnosti povezane s njima

82.3 Organizacija sastanaka i poslovnih sajmova

92 Djelatnosti kockanja i klađenja

93.12 Djelatnosti sportskih klubova

93.21 Djelatnosti zabavnih i tematskih parkova

93.29 Ostale zabavne i rekreacijske djelatnosti

**DRUGA SKUPINA**

50.3 Prijevoz putnika unutrašnjim vodenim putovima

52.29 Ostale prateće djelatnosti u prijevozu

61 Elektroničke komunikacije

77.11 Iznajmljivanje i davanje u zakup (leasing) automobila i motornih vozila lake kategorije

77.34 Iznajmljivanje i davanje u zakup (leasing) plovnih prijevoznih sredstava

77.35 Iznajmljivanje i davanje u zakup (leasing) zračnih prijevoznih sredstava

**TREĆA SKUPINA**

45.20 Održavanje i popravak motornih vozila

53 Poštanske i kurirske djelatnosti

59.11 Proizvodnja filmova, video filmova i televizijskog programa

59.14 Djelatnosti prikazivanja filmova

81.30 Uslužne djelatnosti uređenja i održavanja krajolika

90.01 Izvođačka umjetnost

90.04 Rad umjetničkih objekata

**ČETVRTA SKUPINA**

45.1 Trgovina motornim vozilima

45.32 Trgovina na malo dijelovima i priborom za motorna vozila

45.40 Trgovina motociklima, dijelovima i priborom za motocikle te održavanje i popravak motocikala

47 Trgovina na malo, osim trgovine motornim vozilima i motociklima

58.11 Izdavanje knjiga

58.13 Izdavanje novina

58.14 Izdavanje časopisa i periodičnih publikacija

58.19 Ostala izdavačka djelatnost

59.13 Distribucija filmova, video filmova i televizijskog programa

59.2 Djelatnosti snimanja zvučnih zapisa i izdavanja glazbenih zapisa

60 Emitiranje programa

74.1 Specijalizirane dizajnerske djelatnosti

**PETA SKUPINA**

45 Trgovina na veliko i na malo motornim vozilima i motociklima; popravak motornih vozila i motocikala

45.31 Trgovina na veliko dijelovima i priborom za motorna vozila

46.2 Trgovina na veliko poljoprivrednim sirovinama i živom stokom

46.3 Trgovina na veliko hranom, pićima i duhanom

46.4 Trgovina na veliko proizvodima za kućanstvo

46.5 Trgovina na veliko informacijsko-komunikacijskom opremom

46.6 Trgovina na veliko ostalim strojevima, opremom i priborom

46.7 Ostala specijalizirana trgovina na veliko

46.9 Nespecijalizirana trgovina na veliko.

Članarinu turističkoj zajednici dužne su plaćati i banke koje imaju odobrenje za rad Hrvatske narodne banke za prihode u bilanci iz skupine „Prihod od provizija i naknada“.

Osnovicu za obračun članarine za pravne i fizičke osobe koje su obveznici plaćanja poreza na dobit čine svi prihodi koje te osobe ostvaruju pružanjem ugostiteljskih usluga, usluga u turizmu ili obavljanjem s turizmom neposredno povezanih djelatnosti u poslovnim jedinicama koje posluju na području lokalne turističke zajednice.

Osnovicu za obračun članarine za fizičke osobe koje su obveznici plaćanja poreza na dohodak čine svi primici koje te osobe ostvaruju pružanjem ugostiteljskih usluga, usluga u turizmu ili obavljanjem s turizmom neposredno povezanih djelatnosti u poslovnim jedinicama koje posluju na području lokalne turističke zajednice.

**Stope za obračun i plaćanje članarine**

Obveznici plaćanja članarine plaćaju članarinu po sljedećim stopama:

|  |  |
| --- | --- |
| ***Prva skupina*** | **0,16150** |
| *Druga skupina* | 0,12920 |
| *Treća skupina* | 0,09690 |
| *Četvrta skupina* | 0,03230 |
| *Peta skupina* | 0,01938 |

Stopa za izračun članarine PRVE SKUPINE (smještaj, djelatnosti pripreme i usluživanja hrane i pića, putničke agencije, organizatori putovanja (turoperatori) i ostale rezervacijske usluge te djelatnosti povezane s njima i dr.) ostaje na razini 2019. odnosno 0,16150.

Visina članarine koju plaća pravna i fizička osoba ovisi o skupini u koju je razvrstana djelatnost kojom se pravna ili fizička osoba bavi te o pripadajućoj stopi za obračun i plaćanje članarine.

Iznimno, visina članarine koju plaća osoba koja pruža ugostiteljske usluge u domaćinstvu ili na obiteljskom poljoprivrednom gospodarstvu ovisi o broju kreveta u sobi, apartmanu ili kući za odmor i broju smještajnih jedinica u kampu i kamp-odmorištu odnosno prema kapacitetu u objektu za robinzonski smještaj, a sukladno propisu kojim se uređuje obavljanje ugostiteljske djelatnosti. Fizička osoba koja pruža ugostiteljske usluge u domaćinstvu ili na obiteljskom poljoprivrednom gospodarstvu plaća godišnji paušalni iznos članarine za svaki krevet u sobi, apartmanu i kući za odmor, za svaku smještajnu jedinicu u kampu i kamp-odmorištu te prema kapacitetu u objektu za robinzonski smještaj koji se koriste za pružanje usluga smještaja sukladno propisu kojim se uređuje obavljanje ugostiteljske djelatnosti. Godišnji paušalni iznos članarine se za navedene obveznike može platiti jednokratno do 31. srpnja tekuće godine ili u tri jednaka obroka, s time da prvi obrok dospijeva 31. srpnja, drugi 31. kolovoza, a treći 30. rujna tekuće godine.

Godišnji paušalni iznos članarine za osobe je umnožak najvećeg broja kreveta u sobi, apartmanu i kući za odmor odnosno najvećeg broja smještajnih jedinica u kampu i kamp-odmorištu odnosno kapaciteta u objektu za robinzonski smještaj u prethodnoj godini, koji su utvrđeni rješenjem o odobrenju za pružanje ugostiteljskih usluga u domaćinstvu ili na obiteljskom poljoprivrednom gospodarstvu i iznosa članarine za svaki krevet odnosno smještajnu jedinicu u kampu i kamp-odmorištu odnosno kapacitet u objektu za robinzonski smještaj. Kapacitet, odnosno broj gostiju u objektu vrste kamp odmorište i kamp odmorište – robinzonski smještaj, određuje se prema broju gostiju koji mogu sigurno u njemu boraviti, ali do najviše deset smještajnih jedinica, odnosno 30 gostiju istodobno, u koje se ne ubrajaju djeca do 12 godina starosti, a koji kapacitet je utvrđen rješenjem nadležnog ureda o odobrenju za pružanje ugostiteljskih usluga u domaćinstvu ili na obiteljskom poljoprivrednom gospodarstvu. Godišnji paušalni iznos članarine utvrđen sukladno stavku 1. i 2. ovoga članka za pomoćne ležajeve umanjuje se za 50%.

## **2. Prihod iz proračuna jedinica lokalne samouprave i područne samouprave, te državnog proračuna**

Prihodi iz proračuna jedinica lokalne samouprave planirani sukladno Sporazumu između općina udružene turističke zajednice te iznose 34.652,16€. Sredstva će se utrošiti za realizaciju projekata i zadaća predviđena ovim Programom.

## **3. Prihodi od sustava turističkih zajednica**

Prihodi od sustava turističkih zajednica odnose se na sredstva koji se planiraju povući iz Fonda za turistički nedovoljno razvijena područja i kontinent, te Fonda za udružene turističke zajednice i sredstva Turističke zajednice Zadarske županije koje dodjeljuju kroz natječaj za potpore događanjima.

Planirani prihodi iznose 48.000,00 € će se utrošiti za realizaciju projekata i zadaća predviđena ovim Programom te provedbom zacrtanih projekata.

## **4. Prihodi iz EU fondova**

Prihodi iz EU fondova odnose se na sredstva koje planiramo povući za projekt a odnosi se na prijavu na natječaj FLAG-a Tri Mora na mjeru 2.2. [Potpora vrednovanju, zaštiti i promociji kulturne – maritimne baštine te tradicije ribarstva i akvakulture](https://www.lagurtrimora.hr/natjecaj/novo-2-natjecaj-lagur-a-tri-mora-za-mjeru-2-2-potpora-vrednovanju-zastiti-i-promociji-kulturne-maritimne-bastine-te-tradicije-ribarstva-i-akvakulture), te se navedeni prihod odnosi na sredstva koja će nam biti odobrena za provedbu natječaja, a financira se 15% iz državnog proračuna , te 85% EU.

## **5.Prihodi iz gospodarskih djelatnosti**

Turistička zajednica područja Novigradskog mora ne ostvaruje prihode iz gospodarskih djelatnosti, što u budućnosti, ukoliko se ukaže povoljna prilika, ista neće iskoristiti.

## **6.Preneseni prihodi iz prethodne godine**

U ovoj stavci planirano 36.544,56 €.

## **7. Ostali prihodi**

Pod ostale prihode, podrazumijevaju se prihodi od kamata, donacije i potpore pomoći, prihodi od pravnih i fizičkih osoba ( u slučaju kada građani i gospodarski subjekti svojevoljno podupiru određenu aktivnost koju provodi turistička zajednica). Plan za ovu stavku je 0,00 kuna.

# PLANIRANJE RASHODA

Program rada Turističke zajednice područja Novigradsko more je postavljen po vrstama aktivnosti :

1. Istraživanje i strateško planiranje
2. Razvoj turističkog proizvoda
3. Komunikacija i oglašavanje
4. Destinacijski menadžment
5. Članstvo u strukovnim organizacijama
6. Administrativni rashodi
7. Rezerva
8. Pokrivanje manjka prihoda iz prethodne godine
9. Fondovi

## 1. Istraživanje i strateško planiranje

Strateško planiranje obuhvaća izradu strateških, operativnih, komunikacijskih i akcijskih dokumenata, istraživanje i analizu tržišta kao i mjerenje učinkovitosti promotivnih aktivnosti.

### Izrada strateških/operativnih/komunikacijskih/akcijskih *dokumenata*

Turističko informativni centri će zajedno sa sjedištem TZP Novigradskog mora sudjelovati u izradi strateških dokumenata za razvoj turizma na području destinacije, te aktivno sudjelovati putem sastanaka, seminara koje bude organizirala RTZ-a u donošenju dugoročnih i kratkoročnih (akcijskih) planova za razvoj turističkih proizvoda na razini destinacije koju zastupa i na razini županije/regije. Također, raditi će se na planu razvoja cikloturizma u skladu sa strateškim dokumentom kojim se definira razvoj cikloturizma projektom (Zadar bike magic) kojima označujemo biciklističke staze.

***Cilj aktivnosti*:**

Razvoj cikloturizma kao jednog od najzastupljenijih turističkih proizvoda na području destinacije te razvijanja svijesti o općoj dobrobiti aktivnog i rekreacijskog bavljenja sportom u skladu sa strateškim marketinškim dokumentima.

***Nositelj aktivnosti i partneri*:**

TZP Novigradsko more, Općina Posedarje, Općina Novigrad, Općina Poličnik, TZ Zadarske županije, Ministarstvo turizma i sporta RH, HTZ

***Iznos potreban za realizaciju aktivnosti:***

45.500,00 €

***Rok realizacije aktivnosti:***

Cijela 2024. godina

### Istraživanje i analiza tržišta

Turističko informativni centri će zajedno sa Sjedištem TZP Novigradskog mora provoditi analize, pratiti kretanje trendova u cilju ostvarivanja svojih zadaća u suradnji sa regionalnom turističkom zajednicom i Hrvatskom turističkom zajednicom. Regionalna turistička zajednica planira provedbu istraživanja tržišta koja će se provesti online ispunjavanjem upitnika i direktnim pristupom. Umjesto zadovoljstva gostiju koje se ispitivalo prethodnih godina te drugim projektima, fokus će biti na motivaciji i navikama gostiju kako bi se što bolje detektirale potrebe gostiju te čim bolje planirale buduće kampanje.

***Cilj aktivnosti:***

Kroz ovu stavku detaljnije će se istražiti potrebe turističke potražnje kako bismo mogli prilagoditi turističku ponudu i privući što veći broj turista na naše područje i područje Zadarske županije.

***Nositelj aktivnosti i partneri*:**

TZP Novigradsko more, Općina Posedarje, Općina Novigrad, Općina Poličnik, TZ Zadarske županije

***Iznos potreban za realizaciju aktivnosti:***

0,00€

***Rok realizacije aktivnosti:***

Cijela 2024. godina

### Mjerenje učinkovitosti promotivnih aktivnosti

Turistička zajednica područja će izvještavati regionalnu turističku zajednicu i HTZ o svim poduzetim mjerenjima učinkovitosti promotivnih aktivnosti, te provoditi interna istraživanja o poduzetim aktivnostima kako bismo mogli osigurati povratne informacije vezane uz boravak turista u destinaciji i njegov doživljaj vezan uz turističku destinaciju.

***Cilj aktivnosti:***

Povratne informacije o turističkoj destinaciji vezane uz boravak turista pomažu nam da reagiramo i ispravimo eventualne nedostatke te da poboljšamo uvjete boravka turista.

***Nositelj aktivnosti i partneri*:**

TZP Novigradsko more, Općina Posedarje, Općina Novigrad, Općina Poličnik, TZ Zadarske županije

***Iznos potreban za realizaciju aktivnosti:***

0,00 kn / 0,00€

***Rok realizacije aktivnosti:***

Cijela 2024. godina

## 2. Razvoj turističkog proizvoda

Razvoj turističkog proizvoda obuhvaća slijedeće aktivnosti:

* Identifikaciju i vrednovanje resursa te strukturiranje turističkih proizvoda,
* sustav označavanja kvalitete turističkog proizvoda,
* podršku razvoju turističkih događanja te
* podršku turističkoj industriji.

### 2.1. Identifikacija i vrednovanje resursa te strukturiranje turističkih proizvoda

U okviru ove stavke dan je naglasak na selekciju ključnih atributa, poruka i identificiranje potencijalnih ciljanih ključnih skupina kojima se turistički proizvod komunicira kao i razvoj događanja u destinaciji i drugih motiva dolaska za individualne i grupne goste. Također je stavljen fokus na razvoj ostalih elemenata turističke ponude s ciljem cjelogodišnje ponude destinacije.

Uvažavajući tradicijske, kulturne, prirodne predispozicije destinacije, turističku i komunalnu infrastrukturu, Općine Posedarje, Poličnik i Novigrad imaju bitne predispozicije za jačanje vlastite tržišne pozicije, osobito na tržištu aktivnog odmora (cikloturizam, trekking, slobodno penjanje, nogomet, sea-kayaking), zdravlja te kulturnog turizma (kulturna baština, manifestacije i sl.). Gastronomija je postala ključni dio iskustva za brojne turiste koji obilaze destinacije s ciljem da uživaju u probranim i provjerenim receptima. Hrana je duboko ukorijenjena u sam teritorij te omogućava destinacijama da budu percipirane kao doista jedinstvena mjesta, privlačna sve većem broju posjetitelja koji ih žele upoznati putem okusa.

Nakon istraživanja tržišta i turističke potražnje treba definirati ciljane skupine prema kojima se želi usmjeriti turistički proizvod. Turistički proizvod destinacije će se oblikovati tako da zadovolji sve potrebe turističke potražnje. Također, kao i do sada zajedno sa jedinicama lokalne samouprave nastaviti će se raditi na osmišljanju novih događaja u destinaciji i izvan turističke sezone tj. da bi se u našoj destinaciji produžila pred i posezona.

Turistička zajednica područja sudjelovati će u aktivnostima regionalne turističke zajednice vezano uz TOP doživljaje i druge razvojne projekte proizvoda.

***Cilj aktivnosti:***

Poboljšanje uvjeta boravka turista i produženje turističke sezone na području destinacije, te razvoj novih turističkih proizvoda kojim ćemo se istaknuti na turističkom tržištu.

***Nositelj aktivnosti i partneri*:**

TZP Novigradsko more, Općina Posedarje, Općina Novigrad, Općina Poličnik, TZ Zadarske županije

***Iznos potreban za realizaciju aktivnosti:***

0,00 kn / 0,00€

***Rok realizacije aktivnosti:***

Cijela 2024. godina

### 2.2. Sustavi označavanja kvalitete turističkog proizvoda

Ova stavka financijskog plana stavlja fokus na turističku industriju, odnosno na označavanje kvalitete npr. obiteljskog smještaja i općenito dodjele kvalitete u koordinaciji sa regionalnom turističkom zajednicom. Stavka također obuhvaća suradnju sa predstavnicima turističke ponude po proizvodima radi podizanja kvalitete ponude u destinaciji kao što je npr. suradnja lokalne turističke zajednice sa ugostiteljima, hotelijerima, OPG-ovima itd.

Projekt Označavanja kvalitete (labelling) u obiteljskom smještaju pod brand imenom „WELCOME“ je projekt koji je 2015. g. pokrenula Turistička zajednica Zadarske županije u suradnji sa sustavom lokalnih turističkih zajednica.

Turistička zajednica područja Novigradsko more će animirati svoje dionike kako bi se isti prijavili za projekt „Welcome“, pružati im podršku i davati potrebne informacije.

Turistička zajednica Zadarske županije održala je sastanak s lokalnim turističkim zajednicama vezano uz interes za uvođenje nova tri podbrenda: Welcome B&B, Welcome Eco friendly te Welcome taste. Turistička zajednica Novigradsko more podupire ideju TZ Zadarske županije jer smatramo da zajedničkim djelovanjem možemo kreirati prepoznatljivu turističku ponudu.

***Cilj aktivnosti:***

Poticanje na podizanje kvalitete smještajne strukture koju potiče i Ministarstvo turizma i sporta u novoj Strategiji razvoja turizma, a koja će podići kvalitetu turističke ponude u destinaciji. Riječ je o nadopuni postojećeg sustava kategorizacije kojim želimo unaprijediti promidžbu obiteljskog smještaja naše županije i pomoći iznajmljivačima u povećanju kvalitete usluge i konkurentnosti.

Konkretna prednost ulaska u klub za iznajmljivača jest promidžba smještajnih kapaciteta s oznakom kvalitete "WELCOME” u okviru aktivnosti lokalne turističke zajednice i Turističke zajednice Zadarske županije i to putem:

\* službenih internetskih stranica,

\* tiskanih materijala koji će se distribuirati putem turističkih sajmova ili prezentacija.

***Nositelj aktivnosti i partneri*:**

TZP Novigradsko more, Općina Posedarje, Općina Novigrad, Općina Poličnik, TZ Zadarske županije

***Iznos potreban za realizaciju aktivnosti:***

0,00 €

***Rok realizacije aktivnosti:***

Cijela 2024. godina

### 2.3 Podrška razvoju turističkih događanja

Zakon o turističkim zajednicama i promicanju hrvatskog turizma kao jednu od zadaća turističke zajednice ističe organizaciju i suorganizaciju događanja, kulturno zabavnih i sportskih manifestacija u destinaciji, kao i sufinanciranje manifestacija u organizaciji drugih subjekata koje su od značaja za razvoj, promociju i učinkovito turističko i gospodarsko pozicioniranje destinacije koje pridonose obogaćivanju turističke ponude mjesta.

Turistička zajednica područja Novigradsko more će u suradnji s Općinama Novigrad, Posedarje i Poličnik raditi na osmišljavanju novih zajedničkih manifestacija. Cilj je ponuditi niz tematskih manifestacija i programa počevši od Uskrsa pa sve do kraja studenog, koji se oslanjaju na autohtonost proizvoda i usluga te na prirodna i kulturna bogatstva područja.

Sve manifestacije grupirane su u tematske cjeline, odnosno zabavne, kulturne, sportske, gastro i ekološke. U okviru svake tematske grupe, TZP Novigradsko more će organizirati ili financijski podržati one manifestacije i projekte koji mogu doprinijeti razvoju prioritetnih proizvoda, ali i ostale aktivnosti koje mogu obogatiti i diversificirati turističku ponudu destinacije.

Također, svaki turističko informativni centar će aktivno sudjelovati u organizaciji događanja koja su se organizirala po Općinama i to svaki TIC za svoju Općinu.

Jedna od zadaća nove Turističke zajednice je osmišljavanje novih manifestacija koje će povezati područje Općina Novigrad, Poličnik i Posedarje. u 2023. godini prvi put je organiziran „Sajam autohtonih proizvoda“ u Poličniku, Posedarju i Novigradu. Na sajmu su se okupili lokalni OPG-ovi sa svojim proizvodima koji su se htjeli predstaviti lokalnom stanovništvu i posjetiteljima u destinaciji. Sajam planiramo organizirati i u 2024. godini u sva tri mjesta.

*Iznos potreban za realizaciju aktivnosti:*

10.000,00 €

***Cilj aktivnosti:***

Jednu od zadaća turističke zajednice ističe organizaciju i suorganizaciju događanja, kulturno zabavnih i sportskih manifestacija u destinaciji, kao i sufinanciranje manifestacija u organizaciji drugih subjekata koje su od značaja za razvoj, promociju i učinkovito turističko i gospodarsko pozicioniranje destinacije koje pridonose obogaćivanju turističke ponude mjesta.

***Nositelj aktivnosti i partneri*:**

TZP Novigradsko more, Općina Posedarje, Općina Novigrad, Općina Poličnik

***Rok realizacije aktivnosti:***

Tijekom 2024. godine

### 2.4. Turistička infrastruktura

Ova stavka uključuje upravljanje turističkom infrastrukturom danom na upravljanje od strane lokalne i regionalne samouprave.

Turistička zajednica područja Novigradsko more ne upravlja turističkom infrastrukturom.

### 2.5. Podrška turističkoj industriji

Podrška turističkoj industriji podrazumijeva podršku subjektima u svrhu razvoja programa povezanih neposredno s turističkim proizvodom, potpore za programe dionika u turističkoj aktivnosti na razini destinacije iz vlastitih sredstva i potpore programima destinacijskih menadžment kompanija.

Svim subjektima na području TZP Novigradsko more omogućiti će koordinaciju i pružanje stručne pomoći pri razvijanju novih turističkih aktivnosti i proizvoda u svrhu obogaćivanja turističke ponude, podršku svim subjektima zainteresiranim u svrhu razvoja programa povezanih neposredno s turističkim proizvodom.

Slijedom svega navedenoga novitet je Javni poziv koji će TZP Novigradsko more raspisati u siječnju 2024. godine koji sadržava namjenu, sve uvjete, kriterije, način prijave te Obrasce. Obradu, evidentiranje i ocjenu valjanosti zaprimljenih kandidatura sukladno kriterijima Javnog poziva provodi Radna skupina ureda TZP Novigradsko more. Povjerenstvo kojeg imenuje Turističko vijeće TZPNM utvrđuje prijedlog Odluke o dodjeli bespovratnih sredstva potpore sukladno utvrđenim bodovima/ocjenama i rezultatima rangiranja. Podrška prijavljenim projektima bit će usmjerena na podršku točno određenim aktivnostima unutar realizacije, te će se isplata sredstava vršiti sukladno izvršenosti istih, ali i cijelog programa.

Prijedlog Odluke o dodjeli bespovratnih sredstava potpore dostavlja se Turističkom vijeću TZPNM koje donosi odluku o dodjeli potpora.

Popis projekata s iznosom dodijeljenih sredstava potpore po korisnicima bit će objavljen na internetskim stranicama TZPNM najkasnije u roku od 15 dana od dana donošenja Odluka o dodjeli potpora.

***Cilj aktivnosti:***

Cilj aktivnosti: poticanje dionika u turističkoj destinaciji na snažniju prezentaciju, etiketiranje i lokalnu prodaju svojih proizvoda, podizanje konkurentnosti i kvalitete ugostiteljskih usluga kroz plasiranje lokalnih namirnica i proizvoda.

***Nositelj aktivnosti i partneri*:**

TZP Novigradsko more, Općina Posedarje, Općina Novigrad, Općina Poličnik

***Iznos potreban za realizaciju aktivnosti:***

30.000,00 €

***Rok realizacije aktivnosti:***

Tijekom 2024. godine

## 3. Komunikacija i oglašavanje

Komunikacija i oglašavanje uključuje slijedeće aktivnosti: sajmove, posebne prezentacije i radionice, suradnju s organizatorima putovanja, kreiranje promotivnog materijala, internetske stranice, kreiranje i upravljanje bazama turističkih podataka, turističko-informativne aktivnosti

### 3.1. Sajmovi, posebne prezentacije i poslovne radionice

Turističko informativni centri će zajedno sa Sjedištem TZP Novigradskog mora u koordinaciji s regionalnom turističkom zajednicom temeljem programa rada regionalne turističke zajednice vršiti posebne prezentacije te sudjelovati na sajmovima i poslovnim radionicama.

***Cilj aktivnosti:***

jačanje vidljivosti turističke destinacije koja se može ostvariti zajedničkim nastupima. Na današnjem tržištu samostalni pojedinačni istupi u obliku pojedinačnih manjih kampanja predstavljanju nepotrebnu disperziju i sredstava i efekata dok se udruživanjem sredstava može postići značajniji efekt i jačati regionalni brend kao nositelja projekta kroz priču o destinacijama.

***Nositelj aktivnosti i partneri*:**

TZP Novigradsko more, TZ Zadarske županije, Hrvatska turistička zajednica, Ministarstvo turizma i sporta RH

***Iznos potreban za realizaciju aktivnosti:***

0,00 kn / 0,00 €

***Rok realizacije aktivnosti:***

Tijekom 2024. godine

### 3.2. Suradnja s organizatorima putovanja

Turističko informativni centri će zajedno sa Sjedištem TZP Novigradskog mora pružati podršku u organizaciji studijskih putovanja novinara, predstavnika organizatora putovanja i agenata u suradnji s regionalnom turističkom zajednicom i hrvatskom turističkom zajednicom.

Na prijedlog predstavništava HTZ-a, a sukladno procijenjenoj korisnosti pojedinog studijskog putovanja novinara, regionalna turistička zajednica potvrđuje njihov prihvat a prema daljnjim uputama, regionalna kontaktira lokalnu turističku zajednicu. Ovisno o modelu utvrđuju se načini financiranja studijskih putovanja stranih predstavnika medija. U praksi TZPNM najčešće se pojavljuje model po kojem Hrvatska turistička zajednica snosi troškove dolaska i smještaja novinara, dok TZPNM preuzima troškove obroka, stručnih vođenja, izleta, ulaznica i sl.

***Cilj aktivnosti:***

jačanje vidljivosti turističke destinacije koja se može ostvariti zajedničkim nastupima. Na današnjem tržištu samostalni pojedinačni istupi u obliku pojedinačnih manjih kampanja predstavljanju nepotrebnu disperziju i sredstava i efekata dok se udruživanjem sredstava može postići značajniji efekt i jačati regionalni brend kao nositelja projekta kroz priču o destinacijama.

***Nositelj aktivnosti i partneri*:**

TZP Novigradsko more, TZ Zadarske županije, Hrvatska turistička zajednica, Ministarstvo turizma i sporta RH

***Iznos potreban za realizaciju aktivnosti:***

0,00 kn / 0,00 €

***Rok realizacije aktivnosti:***

Tijekom 2024. godine

### 3.3. Kreiranje promotivnog materijala

3.3.1. Brošure

Turistička zajednica područja Novigradsko more je novonastala turistička zajednica te je u 2023. izrađena brošura za cijelo područje. Nova brošura je namijenjena promociji, prezentaciji, sudjelovanju na  sajmovima u Hrvatskoj i inozemstvu, distribuciji u turističko-informativnim centrima, te početak kreiranja prepoznatljivog brand identiteta TZP Novigradsko more koji ističe njegove posebnosti i ljepote.

Brošura je napravljena kao turistička karta u kojoj je prikazana ponuda našeg područja, te koja prikazuje kulturne znamenitosti, plaže, hotele, kampove i ostale sadržaje koji su potrebni posjetiteljima kako bi se što lakše snašli na našem području i kako bi pravovremeno dobili sve potrebne informacije.

Tokom 2024. godine plan je tekstove koji su u brošuri ali i na Internet stranici prevesti na nekoliko stranih jezika te ih dati u tisak. U to ulazi usluga prijevoda, grafičke pripreme i tiska.

3.3.2. Bilboard

Kroz 2023. godinu Turistička zajednica Novigradsko more je u zakup uzela bilboard na izlazu s autoceste A1 (Brala). TZPNM je zakupila na godinu dana bilboard i provodila određene marketinške aktivnosti kako bi u fokus stavila oglašavanje autentične ponude, prezentirala kulturnu i prirodnu baštinu, gastronomsku i enološku ponudu, te je na  dinamičan i otvoren pristup nastojala oglašavati motive koji su karakteristični za doživljaj regije u kojoj se turist nalazi. Kroz 2024. godinu planiramo nastaviti s ovom aktivnošću.

***Cilj aktivnosti:***

Izrađenim brošurama koje ćemo izložiti u svim TIC-evima lakše ćemo se predstaviti posjetiteljima na našem području te će turisti biti informirani o turističkim proizvodima odnosno o turističkoj ponudi. Također, ukoliko budemo sudjelovali na sajmovima u inozemstvu potencijalni turist će lakše doći do informacije o onome što mi nudimo.

***Nositelj aktivnosti i partneri*:**

TZP Novigradsko more, TZ Zadarske županije, Hrvatska turistička zajednica, Ministarstvo turizma i sporta RH

***Iznos potreban za realizaciju aktivnosti:***

25.000,00 €

***Rok realizacije aktivnosti:***

Tijekom 2024. godine

### 3.4. Internetske stranice

U ovu grupu aktivnosti spada upravljanje određenim sadržajem na internetskim stranicama (npr. Google maps) te razvoj i održavanje internetskih stranica. Izrađena je nova Internet stranice sa svim elementima, te je također prevedena na strane jezike. Kroz 2024. godinu plan je nadograditi stranicu sa prijevodima na minimalno još dva strana jezika.

Radi boljeg i kvalitetnijeg oglašavanja nastaviti će se održavanje društvenih mreža Facebook i Instagram. Za vođenje Instagram i Facebook profila plan je angažirati marketinšku agenciju. U cilju što bolje promocije manifestacija vršiti će se plaćene kampanje, kao i za promociju destinacije izradom novih tematskih video materijala

(outdoor, gastronomija, tradicija).

Ciljevi interakcija na društvenim mrežama bit će sljedeći:

* + Komuniciranje aktivnosti i događanja
  + Kontinuirano oglašavati Facebook i Instagram profil i sadržaj na ključna tržišta
  + Kontinuirano kroz godinu prezentirati destinaciju sa svojom bogatom ponudom i događanjima
  + Pružiti fanovima i gostima zanimljiv, zabavan i interaktivan sadržaj
  + Kreiranje InstaStorya kako bi se naglasio željeni sadržaj i bio vidljiviji korisnicima i pratiteljima tijekom 24 sada trajanja
  + Uključiti travel zajednicu u cjelokupnu komunikaciju (travel influenceri, blogeri, fotografi)

***Cilj aktivnosti:***

Upravljanje sadržajem na internetskim stranicama te razvoj internetske stranice kako bi se olakšao pristup budućim korisnicima. Internet stranica će se usklađivati sa smjernicama i standardima regionalne turističke zajednice, te će se im se uputiti na usklađivanje i odobrenje. Turistička zajednica područja Novigradsko more nastavlja s aktivnostima na postojećim profilima na najznačajnijim društvenim mrežama- Facebook i Instagram. Kontinuiranim informiranje na domišljat, inovativan i intrigantan način prezentiraju se ključni proizvodi, vrijednosti i doživljaji naše destinacije

***Nositelj aktivnosti i partneri*:**

TZP Novigradsko more

***Iznos potreban za realizaciju aktivnosti:***

15.000,00 €

***Rok realizacije aktivnosti:***

Tijekom 2024. godine

### 3.5. Kreiranje i upravljanje bazama turističkih podataka

Turistička zajednica područja Novigradsko more uspostaviti će bazu podataka sa ponudom na našem području, te će otkupiti sadržaje, fotografije i ostale podatke u svrhu stvaranja Internet stranice i brošure i kako bismo pripremili, sortirali i slali podatke o ponudi na našem području regionalnoj turističkoj zajednici, HTZ-u, te ostalim predstavništvima HTZ-a na emitivnim tržištima, domaćim i stranim medijima itd.

***Cilj aktivnosti:***

Osigurati bazu podataka s kojom ćemo raspolagati u svrhu marketinga destinacije i ponude na području TZP Novigradsko more.

***Nositelj aktivnosti i partneri*:**

TZP Novigradsko more

***Iznos potreban za realizaciju aktivnosti:***

10.000,00 €

***Rok realizacije aktivnosti:***

Tijekom 2024. godine

### 3.6. Turističko informativne aktivnosti

U stavku komunikacija i oglašavanje spadaju i turističko - informativne aktivnosti. One obuhvaćaju upravljanje TIC-evima, upravljanje Centrima za posjetitelje, postavljanje info punktova i održavanje turističke signalizacije samostalno ili u suradnji s jedinicama lokalne samouprave.

U sklopu TZP Novigradsko more djeluju tri Turističko informativna centra : Novigrad, Poličnik i Posedarje. Ova stavka sadržavati će troškove zaposlenih u TIC-evima (plaće, naknade za prijevoz na i sa posla, božićnice, uskrsnice, regrese i ostale naknade utvrđene Pravilnicima), te troškove ureda (uredski, materijal, troškovi struje, vode, pošte, službenih telefona,…)

Troškovi TIC Poličnik:

* Najam prostora 1.725,40 €
* Bruto plaća zaposlenika i ostala davanja (loko vožnja, božićnica, regresi,) 17.043,12€

Ukupno: 18.768,52 €

Troškovi TIC Novigrad:

* Bruto plaća zaposlenika i ostala davanja (loko vožnja, božićnica, regresi,) 25.000,00 €

Ukupno: 20.666,94 €

Trošak TIC Posedarje:

* Plaće informatora u ljetnim mjesecima 4.004,99 €

Troškovi TIC-eva : 4.000,00 €

***Cilj aktivnosti:***

Poboljšanje uvjeta boravka turista, te informiranost posjetitelja turističke destinacije.

***Nositelj aktivnosti i partneri*:**

TZP Novigradsko more

***Iznos potreban za realizaciju aktivnosti:***

47.440,45 €

***Rok realizacije aktivnosti:***

Tijekom 2024. godine

### 3.7. Marketinške i poslovne suradnje- udruženo oglašavanje sa sustavom TZ-a i predstavnicima turističke ponude

Oglašavanje u promotivnim kampanjama javnog i privatnog sektora (udruženo oglašavanje) provodit će se u suradnji s TZ Zadarske županije te sa ostalim lokalnim turističkim zajednicama.

U 2023. godini zatražiti ćemo od regionalne turističke zajednice samostalno oglašavanje kao područje novonastale turističke zajednice za što će se morati odvojiti veća financijska sredstva.

***Cilj aktivnosti:***

Udruženim oglašavanjem turistička zajednica ostvaruje bolju vidljivost na turističkom tržištu te se jedino zajedničkim snagama možemo istaknuti među turističkom konkurencijom odnosno ostalim turističkim središtima.

***Nositelj aktivnosti i partneri*:**

TZP Novigradsko more, Turistička zajednica Zadarske županije

***Iznos potreban za realizaciju aktivnosti:***

6.475,00 €

***Rok realizacije aktivnosti:***

Tijekom 2024. godine

## 4. Destinacijski menadžment

Destinacijski menadžment usmjeren je na aktivnosti namijenjene većem razumijevanju i dobivanju podrške subjekata uključene u turističke aktivnosti.

### 4.1. Turistički informacijski sustavi i aplikacije/ eVisitor

Turistička zajednica područja Novigradsko more će redovito sudjelovati u razvoju i upravljanju sustavu eVisitor i ostalim turističkim informacijskim sustavima, te u razvoju ostalih sustava temeljenim na informatičkim tehnologijama.

Također, planira se i suradnja i doprinos portalu Hrvatske turističke zajednice [www.croatia.hr](http://www.croatia.hr). Dio sadržaja je već stavljen na spomenutu stranicu, te ćemo je nadopunjavati i redovito sudjelovati na seminarima i radionicama vezanih za upravljanje stranicom.

***Cilj aktivnosti:***

TZP Novigradsko more redovito će pružati podršku svojim obveznicima – iznajmljivačima te izdavanjem pristupnih podataka, prijavom i odjavom turista, izdavanju uplatnica za turističku pristojbu i turističku članarinu, te će unositi nove obveznike temeljem rješenja o pružanju ugostiteljskih usluga u domaćinstvu izdanih od strane Zadarske županije- ureda za ugostiteljstvo i turizam i ostalih dokumenata kako bismo mogli pratiti broj noćenja i dolazaka, broj smještajnih kapaciteta, ležajeva i obveznika na području.

Također, redovito ćemo nadopunjavati informacije na portalu [www.croatia.hr](http://www.croatia.hr), te dostavljati podatke regionalnoj turističkoj zajednici u svrhu oglašavanja odnosno marketinga.

***Nositelj aktivnosti i partneri*:**

TZP Novigradsko more, Turistička zajednica Zadarske županije, Hrvatska turistička zajednica, Ministarstvo turizma i sporta RH

***Iznos potreban za realizaciju aktivnosti:***

0,00 €

***Rok realizacije aktivnosti:***

Tijekom 2024. godine

### 4.2. Upravljanje kvalitetom u destinaciji

Kako bismo podigli kvalitetu ponude u destinaciji pružati ćemo podršku dionicima javnog, privatnog i civilnog sektora zainteresiranih za sudjelovanje u planiranju i provedbi ključnih investicijskih projekata vezanih za područje turističke zajednice.

***Cilj aktivnosti:***

Suradnja sa subjektima javnog i privatnog sektora u destinaciji radi podizanja kvalitete turističkog iskustva, funkcioniranja, dostupnosti i kvalitete javnih usluga, servisa i komunalnih službi na području turističke destinacije.

***Nositelj aktivnosti i partneri*:**

TZP Novigradsko more, Općina Novigrad, Općina Poličnik, Općina Posedarje, dionici javnog, privatnog i civilnog sektora na području TZP Novigradsko more

***Iznos potreban za realizaciju aktivnosti:***

0,00 €

***Rok realizacije aktivnosti:***

Tijekom 2024. godine

### 4.3. Poticanje na očuvanje i uređenje okoliša

Jedan od ciljeva turističke zajednice je poboljšanje uvjeta boravka turista u destinaciji te razvijanje svijesti o važnosti i gospodarskim, društvenim i drugim učincima turizma, kao i potrebi i važnosti očuvanja i unaprjeđenja svih elemenata turističke resursne osnove određene destinacije, a osobito zaštite okoliša, kao i prirodne i kulturne baštine sukladno načelima održivog razvoja. Pod time podrazumijevamo aktivnosti uređenja mjesta (šetnice, klupe, vidikovac i sl.) te suradnju sa subjektima javnog i privatnog sektora u destinaciji radi podizanja kvalitete turističkog iskustva, funkcioniranja, dostupnosti i kvalitete javnih usluga, servisa i komunalnih službi na području turističke destinacije a iste se provode zajedničkom suradnjom s Općinama. Troškovi ove stavke odnose se na razvoj turističkog proizvoda odnosno dodavanje sadržaja na bike stazama.

***Cilj aktivnosti:***

Dodavanjem sadržaja poboljšati ćemo uvjete boravka turista na našem području.

***Nositelj aktivnosti i partneri*:**

TZP Novigradsko more, Općina Novigrad, Općina Poličnik, Općina Posedarje

***Iznos potreban za realizaciju aktivnosti:***

30.856,94 €

***Rok realizacije aktivnosti:***

Tijekom 2024. godine

## 5. Članstvo u strukovnim organizacijama

Turistička zajednica područja planira se uključiti, odnosno učlaniti u strukovne organizacije na svom području.

***Cilj aktivnosti:***

Uključivanjem u LAG Bura Turistička zajednica Novigradsko more će aktivno sudjelovati u ruralnom razvoju Općina a samim time i našeg područja, te će moći sudjelovati na raznim prezentacijama turističke ponude u inozemstvu. Osim toga omogućen nam je pristup informacijama o aktivnim OPG-ovima na našem području.

***Nositelj aktivnosti i partneri*:**

TZP Novigradsko more, Općina Novigrad, Općina Poličnik, Općina Posedarje

***Iznos potreban za realizaciju aktivnosti:***

30,00 €

***Rok realizacije aktivnosti:***

Tijekom 2024. godine

## 6. Administrativni rashodi

Administrativni rashodi obuhvaćaju rashode za radnike tj plaće, materijalne troškove (troškove funkcioniranja ureda turističke zajednice kao što su režijski troškovi, uredska oprema i materijal, troškovi platnog prometa, troškovi poštarine, stručno usavršavanje zaposlenika,…)

Rashodi za zaposlene…………………………………………………………….….21.649,16 €

* Neto plaća zaposlenih…………………………………….……….….…12.792,80 €
* Trošak poreza i doprinosa iz plaće…………………….…….…………...1.604,64 €
* Doprinosi na plaću…….…………………………………………….……3.598,56 €
* Naknade zaposlenima(prijevoz, nagrade, pomoći………………….…..…2.556,32 €
* Ostali rashodi za radnike……………………………..……………………………1096,84 €

6.2. Materijalni troškovi

Materijalni troškovi odnose se na troškove ureda kao što su uredski materijal, usluge telefona, računovodstvene usluge i ostalo.

Prikaz rashoda u promatranom razdoblju bio bi slijedeći:

Usluge telefona…………………............................................................................... 1..300,00 €

Električna energija ............................................................................................................ 0,00 €

Opskrba pitkom vodom………………………………….………………………………..0,00 €

Računovodstvene usluge...………………………………………………………….. 4.800,00 €

Reprezentacija……………………………………………….……..……………..…....500,00 €

Sitni inventar……………………………………………………....……………...…..1.000,00 €

Komunalne usluge…………………………………………………………………...… 500,00€

Usluge banke i FINA-e………………………………….…………...…...………......1.400,00 €

Usluge Hrvatske pošte………………………………………………………….……....400,00 €

Uredski materijal i materijal za čišćenje…..………...………………………………..1.660,00 €

Naknade za službena putovanja.…………………………………………………..……....0,00 €

Tečajevi i stručni ispiti…………………………………………………….……………. ..0,00 €

Tijela turističke zajednice : 1.493,04 €

TZP Novigradsko more djeluje kontinuiranom koordinacijom tijela koja se sastoji od Predsjednika, Skupštine i Turističkog vijeća. Članovi tijela TZ primaju naknadu za svoj rad.

Skupština se sastoji od devet članova koji se biraju na mandat od 4 godine i predsjednika zajednice.

Članovi Skupštine Odlukom Ur. broj 08-04/2022 sa sjednice održane 21. lipnja 2022. godine imaju pravo na naknadu od 33,18 €. Pravo na naknadu ostvaruju članovi Skupštine koji su nazočni na sjednicama Skupštine.

Turističko vijeće sastoji se od Predsjednika zajednice i 8 članova koji se biraju na mandat od 4 godine.

Članovi Vijeća Odlukom Ur. broj 06-03/2022 sa sjednice održane 20. rujna 2022. godine imaju pravo na naknadu od 33,18 €. Pravo na naknadu ostvaruju članovi Vijeća koji su nazočni na sjednicama .

## 7. Rezerva

Rezerva do 5% za potrebe osiguranja likvidnosti u izvanrednim okolnostima, te financiranja neplaniranih aktivnosti. Rezerva se računa od ukupnih planiranih prihoda. Iznos rezerve je 13.080,50 €

# FINANCIJSKI PLAN PRIHODA I RASHODA ZA 2024. GODINU

|  |  |  |  |  |
| --- | --- | --- | --- | --- |
|  |  |  |  |  |
|  |  | **PRIHODI** | **Plan za 2024.** | **udio %** |
| **1.** |  | **Izvorni prihodi** | 134.450,00 | 51,39 |
|  | **1.1.** | **Turistička pristojba** | 94.450,00 | 36,10 |
|  | **1.2.** | **Članarina** | 40.000,00 | 15,29 |
| **2.** |  | **Prihodi iz proračuna općine/grada/županije i državnog proračuna** | 34.652,16 | 13,25 |
| **3.** |  | **Prihodi od sustava turističkih zajednica** | 48.000,00 | 18,35 |
| **4.** |  | **Prihodi iz EU fondova** | 7.963,37 | 3,04 |
| **5.** |  | **Prihodi od gospodarske djelatnosti** | 0,00 | 0,00 |
| **6.** |  | **Preneseni prihod iz prethodne godine** | 36.544,56 | 13,97 |
| **7.** |  | **Ostali prihodi** | 0,00 | 0,00 |
|  | | **SVEUKUPNO** | **261.610,09** | |
|  |  |  |  |  |
|  |  |  |  |  |
|  |  | **AKTIVNOSTI** | **Plan za 2024.** | **udio %** |
| **1.** |  | **ISTRAŽIVANJE I STRATEŠKO PLANIRANJE** | 45.500,00 | 17,39 |
|  | **1.1.** | **Izrada strateških/operativnih/komunikacijskih/akcijskih dokumenata** | 45.500,00 | 17,39 |
|  | **1.2.** | **Istraživanje i analiza tržišta** | 0,00 | 0,00 |
|  | **1.3.** | **Mjerenje učinkovitosti promotivnih aktivnosti** | 0,00 | 0,00 |
| **2.** |  | **RAZVOJ TURISTIČKOG PROIZVODA** | 40.000,00 | 15,29 |
|  | **2.1.** | **Identifikacija i vrednovanje resursa te strukturiranje turističkih proizvoda** | 0,00 | 0,00 |
|  | **2.2.** | **Sustavi označavanja kvalitete turističkog proizvoda** | 0,00 | 0,00 |
|  | **2.3.** | **Podrška razvoju turističkih događanja** | 10.000,00 | 3,82 |
|  | **2.4.** | **Turistička infrastruktura** | 0,00 | 0,00 |
|  | **2.5.** | **Podrška turističkoj industriji** | 30.000,00 | 11,47 |
| **3.** |  | **KOMUNIKACIJA I OGLAŠAVANJE** | 97.440,45 | 39,72 |
|  | **3.1.** | **Sajmovi, posebne prezentacije i poslovne radionice** | 0,00 | 0,00 |
|  | **3.2.** | **Suradnja s organizatorima putovanja** | 0,00 | 0,00 |
|  | **3.3.** | **Kreiranje promotivnog materijala** | 25.000,00 | 9,56 |
|  | **3.4.** | **Internetske stranice** | 15.000,00 | 5,73 |
|  | **3.5.** | **Kreiranje i upravljanje bazama turističkih podataka** | 10.000,00 | 3,82 |
|  | **3.6.** | **Turističko-informativne aktivnosti** | 47.440,45 | 18,13 |
|  | **3.7.** | **Marketinške i poslovne suradnje** | 6.475,00 | 2,48 |
| **4.** |  | **DESTINACIJSKI MENADŽMENT** | 30.856,94 | 11,80 |
|  | **4.1.** | **Turistički informacijski sustavi i aplikacije /eVisitor** | 0,00 | 0,00 |
|  | **4.2.** | **Upravljanje kvalitetom u destinaciji** | 0,00 | 0,00 |
|  | **4.3.** | **Poticanje na očuvanje i uređenje okoliša** | 30.856,94 | 11,80 |
| **5.** |  | **ČLANSTVO U STRUKOVNIM ORGANIZACIJAMA** | 30,00 | 0,01 |
|  | **5.1.** | **Međunarodne strukovne i sl. organizacije** | 0,00 | 0,00 |
|  | **5.2.** | **Domaće strukovne i sl. organizacije** | 30,00 | 0,01 |
| **6.** |  | **ADMINISTRATIVNI POSLOVI** | 34.702,20 | 13,26 |
|  | **6.1.** | **Plaće** | 21.649,16 | 8,28 |
|  | **6.2.** | **Materijalni troškovi** | 11.560,00 | 4,42 |
|  | **6.3.** | **Tijela turističke zajednice** | 1.493,04 | 0,57 |
|  | **6.4.** | **Troškovi poslovanja mreže predstavništava/ ispostava** | 0,00 | 0,00 |
| **7.** |  | **REZERVA** | 13.080,50 | 5,00 |
| **8.** |  | **POKRIVANJE MANJKA PRIHODA IZ PRETHODNE GODINE** |  |  |
|  | | **SVEUKUPNO 1** | **261.610,09** |  |
|  | |  |  |  |
|  |  |  |  |  |
| **9.** |  | **FONDOVI - posebne namjene** |  |  |
|  |  | **Fond za turističke zajednice na turistički nedovoljno razvijenim područjima i kontinentu** |  |  |
|  |  | **Fond za projekte udruženih turističkih zajednica** |  |  |
|  |  | **SVEUKUPNO 2** |  |  |
|  |  |  |  |  |
| **TOTAL** | | **SVEUKUPNO 1+ SVEUKUPNO 2** |  |  |

**Prijedlog Programa rada i Financijskog plana za 2024. godinu usvojen je na 6. sjednici Turističkog vijeća Turističke zajednice područja Novigradsko more održanoj dana 06. prosinca 2023. godine.**

**Skupština Turističke zajednice područja Novigradsko more usvojila je prijedlog Programa rada s Financijskim planom na 4. sjednici Skupštini održanoj dana 06. prosinca 2023. godine.**